งานหนักเงินน้อย
เกือบ 2 เดือนที่ อภิศักดิ์ ตันติวรวงศ์ เข้ามารับตำแหน่ง รมว.คลัง เจ้าตัวนับทุกวันว่า ทำงานมากี่วันแล้ว และประเมินว่าได้ทำอะไรไปบ้าง
16 ต.ค. 2558

เกือบ 2 เดือนที่ อภิศักดิ์ ตันติวรวงศ์ เข้ามารับตำแหน่ง รมว.คลัง เจ้าตัวนับทุกวันว่า ทำงานมากี่วันแล้ว และประเมินว่าได้ทำอะไรไปบ้าง
ดีที่แค่นับเป็นรายวัน ถ้านับเป็นรายชั่วโมงคงจะฮา
คงจะมีคนเห็นขุนคลังคนใหม่ซูบลงพอสมควร แต่ไม่มีใครกล้าทัก แต่ ดร.สมคิด จาตุศรีพิทักษ์ รองนายกรัฐมนตรีฝ่ายเศรษฐกิจ ประกาศกลางเวทีสัมมนา โพสต์ ฟอรั่ม เมื่อวานนี้ว่า เฮียจิ๋ว อภิศักดิ์ ทำงานหนักจนน้ำหนักลดฮวบไป 3 กิโลกรัมแล้ว
นอกจากนี้ ยังอำขุนคลังต่อไปอีกว่า ทิ้งเงินหลายแสนมารับเงินเดือน รมว.คลัง แค่แสนเดียว
อันนี้คงไม่ใช่เหตุผลที่ทำให้เฮียจิ๋วซูบผอม เพราะรายได้เฮียหดทุกครั้งที่เปลี่ยนงาน
ตอนย้ายจากนครหลวงไทยไปกรุงไทย หายไปทีเดียว 10 ล้าน เฮียก็ทำมาแล้ว แค่นี้สิวๆ ครัช ฮ่า ฮ่า